Comisia pentru muncă din Senat a întocmit un raport favorabil, cu recomandarea de a fi adoptat, proiectului legislativ prin care sunt stabiliți indicatori minimali de salarizare a angajaților, în funcție de studii și pregătire profesională. Poiectul, inițiat de PSD și avându-l printre inițiaitori pe ministrul Muncii, are drept scop garantarea unei salarizări minimale tututor angajaților, după modelul salariului minim intridus în domeniul construcțiilor.

Inițiativa legislativă, prezentată anterior de Profit.ro, urmează astfel să primească votul în plen al Senatului în perioada următoare, iar apoi va fi trimisă spre dezbatere și deputaților. Guvernul nu a exprimat încă o poziție cu privire la proiect.

De ce este important: În prezent, în România nu există cadrul legislativ care să prevadă indicatori minimali de ierarhizare pnvind salarizarea personalului din economia națională, susțin chiar autorii proiectului.

În practică, însă, există o excepție, reprezentată de sectorului de construcții, care utilizează coeficienți aplicabili salariului minim, arată inițiatorii. Coeficienții sunt ierarhizați pentru categorii de salariați și sunt aplicabili la salariul de bază minim negociat la nivel de unitate.

”Prin stabilirea unot indicatori minimali de ierarhizare privind salarizarea personalului din economia națională se urmărește garantarea unor forme de protecție minimă a venitului salariatului, precum și menținerea unei motivări adecvate a muncii prin evitarea aplatizăr'ii excesive a grilei de salarizare”, explică inițiatorii.

Proiectul de lege garanteaza dreptul tuturor salariatilor la plata unui salariu de bază minim.

Astfel, cuantumul salariului de bază minim va fi stabilit prin aplicarea unui coeficient raportat la salariul de bază minim brut pe țară garantat în plată, stabilit ca și până acum, anual, prin hotărâre a Guvernului.

În vederea asigurării echilibrarii sistemului de salarizare intre sectorul bugetar și mediul economic concurențial, pentru sectoarele pentru care nu au fost incheiate contracte colective de munca aplicabile la nivelul intregului sector de activitate, prin noua lege se stabilesc coeficienții minimali de ierarhizare salarială.

Coeficienții minimali de ierarhizare sunt aplicabili pentru toate categoriile de salariați încadrați pe funcții pentru care este obligatoriu un nivel de calificare.

Acești coeficienți pleacă de la 1 pentru un muncitor necalificat și ajung la 2,80 pentru personal cu studii superioare de lungă durată și doctorat în domeniul de angajare.